# Бинг Кросби

|  |
| --- |
| Бинг Кросби *ағылш. *Bing Crosby** |
|
Кросби, шам. 1940 |
| Негізгі ақпарат |
| Туған кездегі есімі |
Гарри Лиллис Кросби (кіші)
 |
| Толық аты |
ағылш. *Harry Lillis Crosby Jr.* |
| Туған күні | 3 мамыр 1903 (1903-05-03) |
| Туған жері |
Такома, Вашингтон, АҚШ
 |
| Қайтыс болған күні | 14 қазан 1977 (1977-10-14) (74 жас) |
| Қайтыс болған жері |
Алькобендас, Испания
 |
| Белсенділік жылдары |
1923–1977
 |
| Мемлекет |  АҚШ |
| Мамандықтары |
әнші
, актёр |
| Дауыс түрі |
баритон
 |
| Аспаптары |
вокал, барабан
 |
| Жанрлары |
дәстүрлі поп, джаз
 |
| Лақап аттары |
Bing Crosby және Bingsy
 |
| Ұжымдары |
The Rhythm Boys
 |
| Лейблдері |
Decca, Columbia, RCA Victor, Brunswick, Reprise, Capitol, Verve, United Artists
 |
| Марапаттары |
«Оскар» (1944)
 |
| Ресми сайты |
|  **Бинг Кросби** |

**Гарри Лиллис «Бинг» Кросби** (ағылш. *Harry Lillis «Bing» Crosby*; 3 мамыр 1903(19030503), Такома, Вашингтон — 14 қазан 1977, Алькобендас, Испания) — америкалық әнші және актёр. Ол АҚШ тарихындағы ең табысты орындаушылардың бірі болып саналады.

Бинг Кросби — мультимедиа саласындағы алғашқы жұлдыздардың бірі және ХХ ғасырдағы әлем бойынша ең танымал әрі ықпалды музыка өнерпаздарының қатарына жатады. 1926–1977 жылдар аралығында ол үнтаспа саудасы, радиорейтингтер және кинокассалық түсімдер бойынша көш бастап, әлемдік деңгейдегі алғашқы мәдени иконалардың біріне айналды. Кросби 70-тен астам толықметражды фильмге түсіп, 1600-ден астам ән жаздырған.

Ол «Өз жолыңмен жүру» (Going My Way) (1944) фильміндегі рөлі үшін «Үздік актер» номинациясында «Оскар» сыйлығын иеленді. Ол осы туындының жалғасы — «Әулие Мария қоңыраулары» (1945) фильмінде Ингрид Бергманмен бірге ойнап, тағы да сол номинацияға ұсынылды. Осылайша, ол кино тарихында бір кейіпкерді екі рет сомдағаны үшін номинация алған алғашқы актер атанды.

1944–1948 жылдар аралығында Кросби бес жыл қатарынан ең жоғары кассалық түсім әкелетін жұлдыздар тізімінде көш бастады. Оның танымалдылығы шарықтау шегіне жеткен 1946 жылы жылдың ең табысты бес фильмінің үшеуі («Әулие Мария қоңыраулары», «Көгілдір аспан» және «Утопияға жол») Кросбидің қатысуымен шықты.

1963 жылы ол алғашқы болып «Грэммидің» «Global Achievement Award» арнайы сыйлығымен марапатталды. Кросби — «Голливуд Даңқ аллеясында» бірден үш жұлдызы бар (кино, радио және дыбыс жазу салалары бойынша) санаулы тұлғаның бірі. Оның орындауындағы «White Christmas» Рождество мерекесіне арналған әні, әлемдегі ең көп сатылған сингл ретінде Гиннесс рекордтар кітабына енген.

Әртүрлі дереккөздерге сүйенсек, Кросбидің таспаларының сатылым көрсеткіші 300 миллионнан 500 миллионға дейін жетеді, тіпті кейбір мәліметтерде 1 миллиардтан асатыны айтылады. Бұл оны бүкіл музыка тарихындағы туындылары ең көп сатылған әншілердің біріне айналдырды. 1930-1940 жылдары Америкада сауда айналымын есептейтін бірыңғай рейтинг жүйесі болмағандықтан (әрі чарт құрастырушылардың есептеу әдістері жиі өзгеріп отырғандықтан), оның ұлттық хит-парадтарда көш бастаған әндерінің нақты санын анықтау да оңай емес (көбіне 38 туындысы туралы айтылады). Қалай болғанда да 1930-1940 жылдары (Фрэнк Синатраның жұлдызы жанғанға дейін) Кросби танымалдылығы мен жетістіктері жағынан америкалық басқа музыканттардың бәрінен де жоғары тұрды.

## Дереккөздер